પોલીસે જણાવ્યું હતું કે, આરોપીઓએ ગાડી zoomcar.com પરથી 1200 રૂપિયામાં ભાડે લીધી હતી. ભાડે લીધેલી મુંબઇ પાસિંગની ગાડીમાં દારૂની હેરફેર કરવાથી બુટલેગરની પોતાની ગાડી ન જાય અને આથી નુકસાન ઓછું થાય. અનેકવાર બુટલેગર વાહન મુકીને ફરાર થઇ જાય છે. શહેરકોટડા પોલીસે પકડેલી ગાડીમાં કંપનીએ લીધેલું લાઇસન્સ પણ ખોટા એડ્રેસનું હોવાનું બહાર આવ્યું હતું. પોલીસે બંન્ને આરોપીઓની રિમાન્ડની તજવીજ હાથ ધરી વધુ તપાસ શરૂ કરી છે.